stanford-oval/wikipedia huggingface dataset:
Appomattoxin piirikunta

Appomattoxin piirikunta (engl. Appomattox County) on Yhdysvaltojen Virginian osavaltiossa sijaitseva piirikunta. Sen väkiluku oli 15 911 vuonna 2019. Piirikunnan hallintokeskus on Appomattoxin kunta. Piirikunta perustettiin vuonna 1845.
Aiheesta muualla

Kuvia tai muita tiedostoja aiheesta Appomattoxin piirikunta Wikimedia Commonsissa
B71 Sandoy

Bóltfelagið 1971 Sandoy (usein vain B71) on färsaarelainen jalkapalloseura Sandoyn saarelta. Kotiottelunsa B71 pelaa Sandurissa. B71 pelaa Färsaarten toiseksi korkeimmalla sarjatasolla 1. deildissä. Färsaarten mestaruuden B71 voitti vuonna 1989.
Antoaneta Stefanova

| Antoaneta Stefanova |
| --- | --- |
 Antoaneta Stefanova vuonna 2022.
Henkilötiedot
Syntynyt: 19. huhtikuuta 1979 (ikä 45) Sofia, Bulgaria
Kansalaisuus:   bulgarialainen
Shakinpelaaja
Titteli:  suurmestari
Naisten maailmanmestari:  2004–2006
Elo-luku:  2 548 (marraskuussa 2010)
Korkein Elo:  2 560 (tammikuussa 2003, toukokuussa 2010)
Antoaneta Andonova Stefanova (bulg. Антоанета Андонова Стефанова; s. 19. huhtikuuta 1979 Sofia, Bulgaria) on bulgarialainen shakin suurmestari ja naisten maailmanmestari vuosina 2004–2006. Hän edusti ensimmäisen kerran Bulgariaa naisten shakkiolympialaisissa 1992 ja maan miesten joukkueessa 2000. Vuonna 2002 Stefanova voitti naisten Euroopan mestaruuden ja sai seuraavana vuonna shakin suurmestarin arvon.
Vuonna 2004 Stefanova voitti FIDEn uloslyöntikilpailuna pelatun MM-turnauksen Elistassa, Kalmukiassa, nujertamalla finaalissa venäläisen Jekaterina Kovalevskajan +2 =1 -0. Vuoden 2006 MM-kilpailussa Jekaterinburgissa Stefanova putosi jo alkukierroksilla, kuten myös 2008 Venäjän Naltšikissa pelatussa MM-turnauksessa. Kuitenkin Stefanova voitti vuonna 2008 siihen asti vahvimman naisten shakkiturnauksen North Ural Cupin Krasnoturinskissa, Venäjällä.
Aiheesta muualla

Kuvia tai muita tiedostoja aiheesta Antoaneta Stefanova Wikimedia Commonsissa
Stefanovan haastattelu chessdom.comin sivuilla (Arkistoitu – Internet Archive)
B8

B8 tarkoittaa seuraavia asioita:
B8, kansainvälisen standardin mukainen paperikoko
Mazda B8, polttomoottori
HMS B.8, brittiläinen sukellusvene
Volkswagen Passat (B8), automalli
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”B8”, voi hakea sivunnimihaulla, laajalla sivunnimihaulla tai tekstihaulla.
Ahvenlammi (Tampere, Jylhänperä)

| Ahvenlammi |
| --- | --- |
Valtiot:  Suomi
Maakunnat:  Pirkanmaa
Kunnat:  Tampere
Koordinaatit:  61°46′34″N, 24°04′17″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Venehjoen valuma-alue (35.74)
Laskujoki:  suo-oja 
Järvinumero:  35.744.1.023
Mittaustietoja
Pinnankorkeus:  170,3 m  
Rantaviiva:  0,484 km  
Pinta-ala:  1,685 ha  
Saaria:  ei saaria 
 fiAhvenlammi 
Ahvenlammi  on Pirkanmaalla Tampereen Kaanaan Jylhänperällä sijaitseva lampi.
Maantietoa

Lammen pinta-ala on 1,7 hehtaaria, se on 150 metriä pitkä ja 150 metriä leveä. Se sijaitsee Jylhänperän pohjoispuolella ja Teiskon lentokentältä itään mäkien takana olevalla Ahvenlamminsuolla. Lammella ei ole kartan mukaan saaria ja se on autio. Sen rantaviivan pituus on 500 metriä ja sen rannat ovat suomaata. Lammen läheltä kulkee metsäautotie.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Venehjoen valuma-alueella (35.74), jonka Enojärven valuma-alueeseen (35.744) se kuuluu. Lammen vedenpinnan korkeus on 170,3 metriä mpy. Siihen neljä suo-ojaa, joista yksi toimii laskuojana. Laskuoja yhtyy Kuuselannevalle johtavaan johto-ojaan, joka alkaa Vääräjärveltä. Kuuselannevan länsiosan vedet on johdettu Makkaranojaan, joka kuuluu eri valuma-alueeseen. Kuuselannevan itäosat, jonne  myös Ahvenlammin vedet kulkevat, laskee kaakkoon päin yhtyen Jylhänojaan, mikä laskee Rautajärveen, ja jatkaa sitten Rautajokena Enojärveen.
Historiaa

Vuoden 1958 peruskartassa oli lammen länsipuolella pientila, jonka peltopalsta ulottui lammen rantaan asti. Maatilan toiminta kuitenkin päättyi ennen vuotta 1973 ja sen pellot metsitettiin.
Alho

Wikisanakirjassa on tähän liittyvä sananselitys: .
Alho voi tarkoittaa seuraavia:
Sukunimi

Aku Alho (s. 1997), jääkiekkoilija
Anne Alho (1955–2010), kuvanveistäjä
Anne-Elina Alho, kuvanveistäjä
Antti Alho (1921–1944), pesäpalloilija
Arja Alho (s. 1954), toimittaja, sosialidemokraattinen poliitikko ja ministeri
Asmo Alho (1903–1975), sarjakuvapiirtäjä ja kuvittaja
August Alho (1867–1938), opettajaseminaarin johtaja ja oppikirjojen tekijä
Heikki Alho (1937–2021), näyttelijä
Ilppo Alho, taidemaalari
Irja Alho, Miss Suomi 1945
Johan Alho (1907–1982), suomalainen jalkapalloilija ja jalkapalloerotuomari
Jukka Alho (s. 1952), yritysjohtaja
Keijo Alho (1907–1994), historioitsija ja taloustieteilijä, August Alhon poika
Kimmo Alho (s. 1958), psykologian professori
Kyösti Alho (1875–1962), urkutaiteilija ja director musices
Lempi Alho, oik. Katri Säivä (1898–1977), kauppias ja kirjailija
Niina Alho (s. 1982), sosiaalidemokraattinen poliitikko
Nikolai Alho (s. 1993), suomalainen jalkapalloilija
Olli Alho (s. 1943), kulttuurivaikuttaja ja professori
Olli Alho (1919–2005), pika-aitajuoksija
Timo Alho (s. 1981), keilaaja
Veikko Alho (1930–2013), kommunistipoliitikko.
Fiktiivisiä henkilöitä

Mauri Alho tv-sarjassa Kotikatu
Muita merkityksiä

S/S Alho, kaksi höyrylaivaa
ALHO, avoimen lähdekoodin hankintaopas
Alho, kylä Päijät-Hämeessä Padasjoella.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Benjamin Alfthan

Benjamin Alfthan (27. helmikuuta 1866 Ilmee –  13. toukokuuta 1921 Antrea) oli suomalainen osuustoimintamies ja yritysjohtaja.
Alfthanin vanhemmat olivat kirjailija Johannes Alfthan ja Viktorina Tavast ja puoliso vuodesta 1890 Ida Gustava Månsson. Alfthan tuli ylioppilaaksi 20-vuotiaana 1886 ja valmistui agronomiksi kolmen vuoden opintojen jälkeen 1889. Toimittuaan 1890–1897 valtion omistaman tilan hoitajana hän työskenteli vuoteen 1901 maanviljelyskoulun opettajana, kunnes tuli Pellervon Välitysliikkeen johtajaksi. Sen toimintaa jatkaneen Hankkijan toimitusjohtaja Alfthan oli perustamisvuodesta 1905 vuoteen 1919 ja vielä myöhemmin johtokunnan neuvotteleva jäsen. Tämän jälkeen Althan oli Osuusliike Rehutuonnin toimitusjohtaja vuoteen 1921. Alfthanin aloittaessa Hankkijan toimitusjohtajana sillä oli noin 50 osuuskuntajäsentä, hänen erotessaan keväällä 1919 niitä oli 860. Alfthan oli Pellervo-Seuran johtokunnan jäsen 1909–1917, Osuukassojen Keskuslainarahaston hallintoneuvoston jäsen 1907–1917 ja Suomen Osuustoimintalehden toimituskunnan jäsen 1912–1918.
Astrid Gjertsen

| Astrid Gjertsen> Norjan kuluttaja- ja hallintoministeri |
| --- | --- |
 Willochin hallitus 14. lokakuuta 1981 – 18. huhtikuuta 1986  
Edeltäjä:  Sissel Rønbeck
Seuraaja:  Astrid Nøklebye Heiberg
Suurkäräjäedustaja
 Itä-Agderin vaalipiiri 1973–1989  
Høyren 2. varapuheenjohtaja
 1978–1982  
Henkilötiedot
Syntynyt: 14. syyskuuta 1928 Horsens, Tanska
Kuollut: 17. kesäkuuta 2020 (91 vuotta) Bærum, Norja
Tiedot
Puolue:  Høyre
Astrid Gjertsen (14. syyskuuta 1928 Horsens, Tanska – 17. kesäkuuta 2020 Bærum) oli norjalainen Høyren poliitikko. Hän istui suurkäräjillä vuosina 1973–1989 sekä toimi Norjan kuluttaja- ja hallintoministerinä 1981–1986. Vuosina 1978–1982 hän oli Høyren 2. varapuheenjohtaja.
Gjertsen oli kotoisin Tanskasta ja muutti Norjaan mentyään naimisiin norjalaisen miehen kanssa. Vuonna 1986 Gjertsen joutui eroamaan ministerinvirastaan huijattuaan taksilaskuissa. Hänet tuomittiin petoksesta ehdolliseen vankeuteen.
Aiheesta muualla

Astrid Gjertsen Norjan suurkäräjien verkkosivuilla (norjaksi)
Astrid Hoem

| Astrid Hoem |
| --- | --- |
 Hoem vuonna 2021.
Henkilötiedot
Koko nimi:  Astrid Willa Eide Hoem
Syntynyt: 4. tammikuuta 1995 (ikä 29)
Kansalaisuus:  norjalainen
Poliitikko
Puolue:  Työväenpuolue
Asema:  Norjan työväenpuolueen nuorisojärjestön puheenjohtaja (2020–)
Astrid Willa Eide Hoem (s. 4. tammikuuta 1995) on norjalainen työväenpuolueen poliitikko, joka on toiminut Norjan työväenpuolueen nuorisojärjestön puheenjohtajana vuodesta 2020. Hoem selviytyi heinäkuun 2011 terrori-iskusta AUF:n kesäleirille.
Aiheesta muualla

Kuvia tai muita tiedostoja aiheesta Astrid Hoem Wikimedia Commonsissa
Alhojärvi (järvi Jämsässä)

| Alhojärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°50′07″N, 25°07′45″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Nytkymenjokeen 
Järvinumero:  14.226.1.015
Mittaustietoja
Pinnankorkeus:  87,8 m  
Pituus:  930 m  
Leveys:  540 m  
Rantaviiva:  2,859 km  
Pinta-ala:  19,162 ha  
Saaria:  1 
 fiAlhojärvi 
Alhojärvi  on Keski-Suomessa Jämsässä Alhojärven kylän lähellä sijaitseva järvi.
Maantietoa

Järven pinta-ala on 19,2 hehtaaria, se on 950 metriä pitkä ja 550 metriä leveä. Järvellä on kartan mukaan yksi saari.  Sen rantaviivan pituus on 2,9 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 87,8 metriä mpy.
Anne-Laure Folly

Anne-Laure Folly
| --- | --- |
Syntynyt:  31. maaliskuuta 1954  (70 vuotta) 
muokkaa - muokkaa wikitekstiä - muokkaa Wikidataa
Anne-Laure Folly (s. 31. maaliskuuta 1954) on togolainen dokumenttielokuvantekijä.
Työ

Vuonna 1994 Anne-Laure Folly palkittiin hopeamitalilla Monte Carlo Television -festivaalilla dokumenttielokuvastaan Femmes aux yeux ouverts (Naiset, joilla on silmät auki). Tämä elokuva tallentaa naisia Beninistä, Burkina Fasosta, Malista ja Senegalista pohtien heidän elämäänsä. Tämän elokuvan alussa nuori nainen katsoo kameraan ja lausuu runon:
»Hyvän naisen pitää aina noudattaa aviomiehensä ohjeita,
Hyvän naisen ei pidä osata lukea,
Hyvän naisen silmät eivät saa olla auki.»
Runo on burkinafasolaisen runoilijan Monique Ilboudon, joka on yksi dokumenttielokuvasta kuvatuista naisista. Elokuvassa eri maiden naiset puhuvat siitä, miten he käsittelevät kohtaamiansa asioita. Elokuvan seitsemän osaa kattavat muun muassa aiheita naisten sukupuolielinten silpomista, pakkoavioliittoa, HIV/ aidsia, taistelua, selviytymistä, taloudenhoitoa ja politiikkaa. Elokuva osoittaa paradoksin, jossa naisilla on suuri vastuu perheensä selviytymisestä ja hyvinvoinnista, mutta heillä on vain vähän äänivaltaa suurissa päätöksissä.
Follyn Les Oubliées (Unohdetut naiset, 1996) on dokumenttielokuva Angolasta. Kymmenen vuoden itsenäisyyssodan jälkeen Angolan sota jatkui vielä kahdenkymmenen vuoden ajan. Elokuvassa pohditaan taistelijoiden motiiveja, jotka liittyivät kylmään sotaan, Kuuban väliintuloon ja rasistiseen Etelä-Afrikan hallintoon. Tässä elokuvassa Folly sallii jälleen naisten kertovan omia tarinoitaan. Hän näyttää naisia keski- tai lähietäisyydeltä pakottaen katsojan keskittymään heidän kasvoihinsa, eikä kehoonsa tai ympäristöönsä. Hän käyttää aikaa kertoakseen, mitä heillä on sanottavaa ja antaa ainutlaatuisen naisten näkökulman konfliktiin. Folly osallistuu elokuvaan taustakerrontansa kautta tuoden mukaan subjektiivisen elementin. Hän myöntää, että ei tunne Angolaa, eikä ole asiantuntija.
Hänen elokuvansa Sarah Maldoror ou la nostalgie de l'utopie (1998) on kunnianosoitus Sarah Maldororille, joka teki klassisen elokuvan Sambizanga (1972).
Filmografia

1992 Le Gardien des force. Video, 52 min., dokumentti
1993 Femmes du Niger. Video, 26 min., dokumentti
1993 L'Or du Liptako. Video, 13 min.
1994 Femmes aux yeux ouverts. Video, 52 min., dokumentti
1995 Les Amazones se sont reconverties. Video, 13 min., dokumentti
1996 From the Tree to the Dugout/Entre l'arbe et la pirogue. 52 min., dokumentti
1997 Les Oubliées. 16mm, 52 min., dokumentti
1998 Sarah Maldoror ou la nostalgie de l'utopie. 16mm, 26 min., dokumentti
1999 Deposez les Lames. 25 min., dokumentti
Käännös suomeksi
Bacan

Bacan
| --- | --- |
Sijainti:  0°37′S, 127°31′E Pohjois-Molukit Halmahera Selatan Indonesia
Saariryhmä:  Molukit
Merialue:  Tyyni valtameri
Korkein kohta:  2 111 m
Pinta-ala:  1 899 km²
| --- | --- |
Asukasluku:  56 000
Suurin kaupunki:  Labuha
muokkaa - muokkaa wikitekstiä - muokkaa Wikidataa
Bacan eli Bachan on saari Indonesiassa. Se kuuluu Molukkeihin. Bacanilla ja sitä ympäröivillä noin 80 pienemmällä saarella on noin 56 000 asukasta (1991). Tärkein kaupunki on saaren läntisissä osissa sijaitseva Labuha. Saaren pinta-ala on noin 1 800 neliökilometriä.
Astrid (satelliitti)

Astrid-1 ja Astrid-2 olivat ruotsalaisia mikrosatelliitteja. Ne rakensi Swedish Space Corporation ja rahoitti Ruotsin avaruushallinto. Ne laukaistiin Kosmos-3M-raketeilla Plesetskin kosmodromilta 24. tammikuuta 1995 ja 10. joulukuuta 1998 noin tuhat kilometriä korkeille naparadoille.
Astrid-1
lento 24.1.–27.9.1995, sähköjärjestelmän vika lopetti tiedelaitteiden toiminnan
massa 27 kg
teho 12 W hyötykuormille, kaikkiaan 38 W
tiedelaitteet: PIPPI (Prelude in Planetary Particle Imaging), EMIL (Electron Measurements - In-situ and Lightweight) MIO (Miniature Imaging Optics) ja revontulikamera
kustannus 1,4 miljoonaa dollaria laukaisu mukaan lukien.
Astrid-2
10.12.1998–24.7.1999
massa alle 30 kg
teho 90 W, josta 16 W hyötykuormalle
tiedelaitteet: EMMA (Electrical and Magnetic field Monitoring of the Aurora), LINDA (Langmuir INterferometer and Density experiment for Astrid-2), MEDUSA (Miniaturized Electrostatic DUal-tophat Spherical Analyzer) ja PIA (Photometers for Imaging the Aurora).
Aiheesta muualla

Astrid-1 at Swedish Space Corporation (Arkistoitu – Internet Archive)
Astrid-2 at Swedish Space Corporation (Arkistoitu – Internet Archive)
Astrid-1 Quicklook (Arkistoitu – Internet Archive)
Astrid-2 Quicklook (Arkistoitu – Internet Archive)
Astrid-1 at Astronautix
Astrid-2 at Astronautix
Energetic Neutral Atom Imaging By The Astrid Microsatellite
Birendranagar

| Birendranagar (वीरेन्द्रनगर, Bīrendranagar) |
| --- | --- |
 Birendranagar
 Koordinaatit:  
Valtio:  Nepal
Kehitysalue:  Keskilännen
Vyöhyke:  Bheri
Piirikunta:  Surkhet
Pinta-ala  ():  
 – Kokonaispinta-ala:  35,0 km²
Korkeus:  720 m
Väkiluku (2011)  ():  47 914
Aikavyöhyke:  UTC+5:45
Infobox OKVirheellinen NIMI-arvo: 
Birendranagar (nepaliksi वीरेन्द्रनगर, Bīrendranagar (Wīrendranagar)) on yliopistokaupunki Nepalin länsiosassa sijaitsevan Bherin vyöhykkeen Surkhetin piirikunnassa. Birendranagar on myös kolmen vyöhykkeen muodostaman Nepalin Keskilännen kehitysalueen (Madhya Pashchimanchal) keskuskaupunki.
Vuonna 2011 kaupungin väkiluku oli 47 914 ja se on 350 804 asukkaan Surkhetin piirikunnan hallintokeskus ja ainoa kaupunki. Kaupungin pinta-ala oli 35,0 neliökilometriä.
Temppeli runsas 3 kilometriä kaupungin keskustasta kaakkoon.
Kaupunki on saanut nimensä Nepalin kuningas Birendran (Birendra Bir Bikram Shah, 1945–2001) mukaan, jonka ohjauksessa kaupunki suunniteltiin ja perustettiin.
Kaupungissa toimii vuonna 2010 perustettu (Nepalin)
Keskilännen yliopisto (Mid-Western University). Kaupungin itäosissa on kansallisiin lentoihin käytetty Birendranagarin lentoasema.
Aiheesta muualla

Wikimedia Commonsissa on kuvia tai muita tiedostoja aiheesta .
Earthquake Vulnerability Profile and Preparedness Plan: Birendranagar Municipality (pdf) (Arkistoitu – Internet Archive) (englanniksi) (errrp.org.np)
B83

1,2 megatonnin B83 vapaasti putoava ydinpommi
B83 kuorineen
B83 on yhdysvaltalainen Lawrence Livermore National Laboratoryn osittain B77:n ohjelmaan perustuva ydinpommi, joka voidaan pudottaa B-2-, B-52-, F-111B-, F-15-, F-16-, F-18-, F-22-, A-6-, A-7- ja AV-8B-lentokoneista. Se suunniteltiin 1970-luvun lopulla ja massavalmistus ja käyttöönotto alkoi 1983. Sillä tehtiin maanalainen ydinkoe 15. joulukuuta 1984 Nevadan koealueella. Pommityyppiä on valmistettu noin 650 kappaletta.
Pommin pituus on 3,67 metriä, halkaisija 457 mm ja massa 1 089 kg. Pommin räjähdysvoima on säädettävissä 1,2 megatonnin TNT-ekvivalentin maksimiin saakka.
B83 on edelleen käytössä ja on ollut vuodesta 2011 alkaen räjähdysteholtaan suurin ydinase Yhdysvaltojen arsenaalissa. Vuonna 2015 julkaistun Yhdysvaltain energiaministeriön raportin mukaan B83-ydinpommit on tarkoitus poistaa käytöstä vuonna 2025.
Aiheesta muualla

Kuvia tai muita tiedostoja aiheesta B83 Wikimedia Commonsissa
GlobalSecurity.org: B83 Modern Strategic Bomb
Bob Jonesin yliopisto vastaan Yhdysvallat

Bob Jonesin yliopisto vastaan Yhdysvallat on vuodelta 1983 oleva Yhdysvaltain korkeimman oikeuden päätös, jonka mukaan Internal Revenue Service eli verohallinto voi ilman kongressin lupaa kumota organisaation verovapauden.
Raamatuntulkintansa vuoksi Bob Jonesin yliopisto ei ottanut ennen vuotta 1971 lainkaan mustia opiskelijoita. Vuosina 1971–1975 se ei ottanut mustia opiskelijoita, jotka eivät olleet naimisissa. Vuoden 1975 jälkeen yliopisto hyväksyi mustat naimattomat opiskelijat, mutta ei edelleenkään opiskelijoita, jotka olivat naimisissa eri rotua olevan henkilön kanssa tai jotka kannattivat tällaisia suhteita. Yliopisto myös kielsi kahden eri rotua olevan opiskelijan seurustelun.
Ennen vuotta 1970 yksityisille oppilaitoksille myönnettiin verovapaus riippumatta niiden rotupolitiikasta. Näin ollen verovapauden sai myös Bob Jonesin yliopisto. Vuonna 1970 IRS:n säädökset muuttuivat. Verovapautta ei enää sallittu yksityiskouluille, joissa oli voimassa rotuerotteluun rinnastettavia käytäntöjä.
IRS kertoi yliopistolle aikovansa peruuttaa sen verovapauden, ja yliopisto nosti IRS:ää vastaan kanteen. Lukuisten eri oikeusjuttujen jälkeen asia eteni korkeimpaan oikeuteen, joka päätti toukokuussa 1983 asiasta äänin 8–1.
Bob Karp

Bob Karp (1911-1975) oli yhdysvaltalainen Aku Ankka -strippisarjakuvan käsikirjoittaja. Yhdessä piirtäjä Al Taliaferron kanssa hän loi Aku Ankka -sarjakuvan sivuhahmot Mummo Ankan, Hansu Hanhen, Pulivarin sekä Tupun, Hupun ja Lupun. He keksivät myös Akun auton, 313:n. Karp käsikirjoitti Al Taliaferron piirtämiä sarjakuvia vuodesta 1938 vuoteen 1965 saakka.
Antoine Adams

| Mitalit | Mitalit | Mitalit |  |
| --- | --- | --- | --- |
|  Antoine Adams Moskovan MM-kilpailuissa 2013. |  Antoine Adams Moskovan MM-kilpailuissa 2013. |  Antoine Adams Moskovan MM-kilpailuissa 2013. |  |
Maa:   Saint Kitts ja Nevis
Miesten yleisurheilu
| MM-kilpailut  | MM-kilpailut  | MM-kilpailut  |  |
|  Pronssia | Daegu 2011 | 4 × 100 m |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Hopeaa | Guadalajara 2011 | 4 × 100 m |  |
|  Pronssia | Toronto 2015 | 100 m |  |
Antoine Xavier Adams (s. 3. elokuuta 1988 Basseterre) on saintkittsnevisläinen pikajuoksija, pikaviestin MM-mitalisti. Hän on pituudeltaan 180 cm.
Adams juoksi kolmannen osuuden Saint Kitts ja Nevisin joukkueessa, joka saavutti pronssia 4 × 100 metrin viestissä Daegun MM-kilpailuissa 2011. Hän sai samana vuonna pikaviestissä hopeaa Pan-Amerikan kisoissa ja pronssia Keski-Amerikan ja Karibian mestaruuskilpailuissa. Lontoon olympialaisissa 2012 hän karsiutui 100 ja 200 metrin välierissä sekä pikaviestin alkuerissä.
Adams voitti 200 metrin Keski-Amerikan ja Karibian mestaruuden 2013. Moskovan MM-kilpailuissa 2013 hän karsiutui 100 ja 200 metrin välierissä sekä pikaviestin alkuerissä. IAAF World Relays -kilpailuissa hän sai 4 × 200 metrin viestissä hopeaa 2014. Glasgow'n Kansainyhteisön kisoissa hän sijoittui 100 metrillä neljänneksi.
Adams saavutti Toronton Pan-Amerikan kisoissa 2015 pronssia 100 metrillä ajalla 10.09. Saman vuoden Pohjois- ja Keski-Amerikan sekä Karibian mestaruuskilpailuissa hän oli kolmas 200 metrillä. Pekingin MM-kilpailuissa 2015 hän karsiutui 100 ja 200 metrin alkuerissä. Portlandin MM-hallikilpailuissa 2016 hän karsiutui 60 metrin välierissä. Rio de Janeiron olympialaisissa 2016 hän karsiutui 100 ja 200 metrin sekä pikaviestin alkuerissä.
Henkilökohtaiset ennätykset > Ulkoradat

| Laji | Aika | Paikka | Päivä |
| --- | --- | --- | --- |
| 100 m | 10,01 | Basseterre Basseterre | 16. kesäkuuta 2013 22. kesäkuuta 2014 |
| 200 m | 20,08 | Basseterre | 22. kesäkuuta 2014 |
Henkilökohtaiset ennätykset > Sisäradat

| Laji | Aika | Paikka | Päivä |
| --- | --- | --- | --- |
| 60 m | 6,58 | Houston | 12. helmikuuta 2016 |
| 200 m | 20,93 | College Station | 13. joulukuuta 2014 |
Antoine-Henri Jomini

| Antoine-Henri Jomini |
| --- | --- |

Henkilötiedot
Syntynyt: 6. maaliskuuta 1779 Payerne, Sveitsin vanha valaliitto
Kuollut: 24. maaliskuuta 1869 (90 vuotta) Pariisi
Koulutus ja ura
Tutkimusalue:  Sotilaalliset asiat
   
Antoine-Henri Jomini (6. maaliskuuta 1779 Payerne, Sveitsin vanha valaliitto – 24. maaliskuuta 1869 Pariisi) oli sveitsiläissyntyinen, Ranskan keisarikunnan ja sittemmin Venäjän keisarikunnan palveluksessa ollut kenraali ja sotateoreetikko. Jomini oli kirjoituksillaan modernin sotateorian perustajia. Hän määritteli ensimmäisenä strategian, taktiikan ja logistiikan väliset erot.
Aiheesta muualla

Kuvia tai muita tiedostoja aiheesta Antoine-Henri Jomini Wikimedia Commonsissa
Astrid Cleve

| Astrid Cleve |
| --- | --- |
 Astrid Cleve.
Henkilötiedot
Koko nimi:  Astrid M. Cleve von Euler
Syntynyt: 22. tammikuuta 1875
Kuollut: 8. huhtikuuta 1968 (93 vuotta)
Kansalaisuus:  Ruotsi
Koulutus ja ura
Tutkinnot:  Uppsalan yliopisto
Tutkimusalue:  kasvitiede
Astrid M. Cleve von Euler (22. tammikuuta 1875 – 8. huhtikuuta 1968) oli ruotsalainen kasvitieteilijä, kemisti ja geologi Uppsalan yliopistossa. Hän oli ensimmäinen nainen Ruotsissa, joka suoritti tohtorin tutkinnon luonnontieteissä.
Elämä

Cleven vanhemmat olivat kemian professori Per Teodor Cleve ja Alma Öhbom. Hän sai peruskoulutuksen kotonaan ja kirjoittautui vuonna 1891 opiskelemaan luonnonhistoriaa Uppsalan yliopistoon. Hän valmistui tohtoriksi 27. toukokuuta 1898. Hän oli kolmas ruotsalaisnainen, joka suoritti tohtorin tutkinnon ja ensimmäinen luonnontieteen alalta. Tämän jälkeen hän työskenteli vuoteen 1904 asti silloisessa Stockholms högskolassa eli nykyisessä Tukholman yliopistossa. Siellä hän tapasi tulevan miehensä Hans von Euler-Chelpinin. He avioituivat 1902 ja tämän jälkeen hän työskenteli miehensä assistenttina ja kasvatti viisi lasta, joista yhdestä, Ulf von Eulerista tuli myöhemmin nobelisti. Tytär Karin Stolpe oli kääntäjä.
Liitto hajosi 1912, ja vuoteen 1917 Cleve työskenteli opettajana Tukholmassa. Vuosina 1917–1923 hän johti kaivoslaboratoriota. Tämän jälkeen hän muutti maaseudulle, jossa hän johti maatilaa ja opetti yksityisoppilaita. Uppsalan yliopiston hän palasi 1930-luvulla.
Hänen nimeämiensä kasvien tieteellisissä nimissä käytetään sen jälkeen liitettävää auktorilyhennettä A.Cleve.
Julkaisuja

On recent freshwater diatoms from Lule Lappmark in Sweden (1895)
Studier öfver några svenska växters groningstid och förstärkningsstadium (1898) Dissertation
Bidrag till kännedomen om ytterbium (1901)
Cyclotella bodanica i Anclussjön: Skattmansöprofilen ännu en gång (1911)
Försök till analys av Nordens senkvartära nivåförändringar (1923), Geologiska Föreningens i Stockholm Förhandlingar
The diatoms of Finnish Lapland (1934)
Sundets plankton: sammansättning och fördelning (1937)
Bacillariaceen-assoziationen im nördlichsten Finnland (1939)
Natur und Alter der Strandflächen Finnlands: Eine spätquartäre Rekonstruktion (1943)
Die diatomeen von Schweden und Finnland I-V (1951-1955)
Was war der Svea älv? (1957)
Käännös suomeksi
Birgit Rodhe

| Birgit Rodhe |
| --- | --- |

Ruotsin kouluministeri
 Ola Ullstenin hallitus 1978–1979  
Henkilötiedot
Koko nimi:  Birgit Karin Rodhe (o.s. Grabe)
Syntynyt: 18. elokuuta 1915 Tukholma, Ruotsi
Kuollut: 19. marraskuuta 1998 (83 vuotta) Lund, Ruotsi
Kansalaisuus:  ruotsalainen
Ammatti:  opettaja, rehtori, poliitikko
Puoliso:  Sten Rodhe
Lapset:  4
Tiedot
Puolue:  Kansanpuolue
Koulutus:  Uppsalan yliopisto
Birgit Karin Rodhe (18. elokuuta 1915 Tukholma – 19. marraskuuta 1998 Lund) oli ruotsalainen opettaja, rehtori ja kansanpuolueen poliitikko. Hän toimi Ruotsin kouluministerinä Ola Ullstenin hallituksessa vuosina 1978–1979.